

ZADEVA: IZJAVA ZA OBČANE OBČINE OPLOTNICA

Spoštovani,
štab Civilne zaščite občine Oplotnica s pomočjo videokonferenc izmenjuje in pridobiva informacije glede trenutnega stanja epidemije COVID-19. Izvedene so naslednje aktivnosti in sprejeti preventivni ukrepi:
1. Na dan 6. 4. 2020 imamo potrjenih 6 oseb okuženih s koronavirusom COVID-19.
2. Občina Oplotnica in štab civilne zaščite sta zagotovila še večjo število zaščitnih mask kot je bilo predvideno. Tako bo v četrtek s pomočjo pošte v vsa gospodinjstva razposlanih 4800 zaščitnih mask. 
3. V ponedeljek 6. 4. 2020 je ekipa prve pomoči RK občine Oplotnica pričela s pomočjo na mejnem prehodu Šentilj.
4. Razkuževanje javnih prostorov v Občina Oplotnica se bo nadaljevalo v torek 7. 4. 2020. 
5. Nadaljuje se poostren nadzor Občine Oplotnica s strani medobčinskega inšpektorata. Z ogledi pomaga PGD Oplotnica.
6. Po občini bodo nameščeni plakati z namenom ozaveščanja in vzpodbujanja občanov v teh neprijetnih trenutkih.
7. Občane prosimo, da uporabljena zaščitna sredstva odlagajo na primerna mesta in da le teh ne odmetavajo po celotni občini. 
8. Dežurna telefonska številka štaba CZ Občine Oplotnica na katero se lahko obrnejo občani za vse informacije in potrebe: 041-206-999 ali e-pošta: borut.valencak@siol.net 
9. Psihološka pomoč: 041-426-413 ali e-pošta: vesna.pesek@zd-sb.si  ali 041 443 443.

Poveljstvo CZ Občine Oplotnica
         in župan Matjaž Orter

